1976L0401 — DA — 09.04.1976 — 000.001

Dette dokument er et dokumentationsredskab, og institutionerne påtager sig intet ansvar herfor

Berigtiget ved:

▼B

RÅDETS DIREKTIV

af 6. april 1976

om ændring af direktiv 75/271/EØF om fællesskabslisten over ugunstigt stillede landbrugsområder i henhold til direktiv 75/268/EØF (Frankrig)

(76/401/EØF)

RÅDET FOR DE EUROPÆISKE FÆLLESSKABER HAR —

under henvisning til traktaten om oprettelse af Det europæiske økonomiske Fællesskab,

under henvisning til Rådets direktiv 75/268/EØF af 28. april 1975 om landbrug i bjergområder og i visse ugunstigt stillede områder ( 1 ), ændret ved direktiv 76/400/EØF ( 2 ), særlig artikel 2, stk. 2,

under henvisning til forslag fra Kommissionen,

under henvisning til udtalelse fra Europa-Parlamentet ( 3 ),

under henvisning til udtalelse fra Det økonomiske og sociale Udvalg ( 4 ), og

ud fra følgende betragtninger:

Republikken Frankrigs regering har i henhold til artikel 2, stk. 1, i direktiv 75/268/EØF fremsendt et forslag til Kommissionen om udvidelse af de bjergområder, der er anført i bilaget til Rådets direktiv 75/271/EØF af 28. april 1975 om fællesskabslisten over ugunstigt stillede landbrugsområder i henhold til direktiv 75/268/EØF (Frankrig) ( 5 ), samt givet oplysninger om de særlige kendetegn for de kommuner og dele af kommuner, som dette forslag omfatter;

som kendetegn for meget vanskelige klimatiske forhold i henhold til artikel 3, stk. 3, første led, i direktiv 75/268/EØF er der valgt en minimumshøjde for hver kommune på 600 m i Vogeserne, 700 m i de øvrige bjergegne og 800 m for skråningerne ned til Middelhavet;

som kendetegn for stejle skråninger i henhold til artikel 3, stk. 3, andet led, i direktiv 75/268/EØF er der valgt en procent på over 20;

når de to ovennævnte faktorer er til stede samtidig, er de valgte kendetegn dels en minimumshøjde på 500 m og dels en gennemsnitlig skråning på mindst 15 %; kun et meget begrænset antal af de foreslåede kommuner opfylder fuldt ud de fastsatte betingelser, selv om de er i overensstemmelse med betingelserne i artikel 3, stk. 4, i direktiv 75/268/EØF; da disse kommuners økonomi er snævert forbundet med de tilgrænsende kommuner, og da de næsten alle ligger indeklemt mellem disse kommuner og er afgjort mindre end disse, kan de pågældende kommuner dog klassificeres som bjergområder;

de kendetegn, som republikken Frankrigs regering har valgt at lægge til grund ved fastsættelsen af de områder, der er meddelt Kommissionen, svarer til de særlige kendetegn for bjergområder, der er nævnt i artikel 3, stk. 3, i direktiv 75/268/EØF;

den pågældende medlemsstats meddelelse indeholder ingen oplysning om den nuværende situation i disse områder for så vidt angår den i artikel 3, stk. 2, i direktiv 75/268/EØF omhandlede kollektive udbygning; denne udbygning synes ikke altid tilstrækkelig; desuden giver de manglende oplysninger om igangværende eller planlagte projekter ikke mulighed for at bestemme det tidsrum, inden for hvilket der vil indtræde en væsentlig forbedring i denne henseende; det forekommer ikke desto mindre hensigtsmæssigt at optage de omtalte områder på fællesskabslisten over ugunstigt stillede landbrugsområder under forudsætning af, at republikken Frankrigs regering snarest forelægger en detaljeret meddelelse om dette spørgsmål for Kommissionen —

UDSTEDT FØLGENDE DIREKTIV: